b"\n_START_ARTICLE_\nLuis C\xc3\xa9sar Ortiz Aquino\n_START_SECTION_\nTraject\xc3\xb2ria\n_START_PARAGRAPH_\nJugava a la posici\xc3\xb3 de defensa central. Va jugar al Cerro Porte\xc3\xb1o d'Asunci\xc3\xb3n des d'on fou fitxat pel RCD Espanyol l'any 1973. Fou un dels molts paraguaians que arribaren a l'Espanyol de Manuel Meler durant la d\xc3\xa8cada de 1970, com Juvencio Osorio, Roberto Cino o Gato Fern\xc3\xa1ndez. En total jug\xc3\xa0 a l'Espanyol durant cinc temporades, fins al 1978, un total de 104 partits de lliga en els quals marc\xc3\xa0 6 gols. Tamb\xc3\xa9 jug\xc3\xa0 quatre partits a la Copa de la UEFA. Posteriorment retorn\xc3\xa0 a Am\xc3\xa8rica per jugar al Deportivo Cuenca i al Portuguesa F\xc3\xbatbol Club de Vene\xc3\xa7uela._NEWLINE_Fou internacional amb la selecci\xc3\xb3 de futbol del Paraguai en 13 ocasions, i dos m\xc3\xa9s amb la selecci\xc3\xb3 de Catalunya."